מועדון הקצב של אביהו פנחסוב

מועדון הקצב של אביהו פנחסוב הוא הרכב מוזיקלי בראשות הזמר והיוצר אביהו לנדוור (תחת שם הבמה אביהו פנחסוב), בהפקתו של מרקיסיו (מארק פנחסוב). הלהקה, שהוקמה בשנת 2012, נקראת על שם הסולן אביהו לנדוור בצירוף שם משפחתו של המפיק וגיטריסט הלהקה מארק פנחסוב, והסגנון שלה משלב בין מוזיקה מזרחית, רוק, מוזיקה יוונית, מוזיקה חסידית ומוזיקת מועדונים משנות ה-60. בטקסטים של רוב השירים בולטים הומור וסאטירה בכלל, והומור עצמי בפרט, ואילו ההופעות מאופיינות באנרגיות מתפרצות ומעשי קונדס. כך, למשל, בשנת 2019 השתתפה הלהקה בעונה השביעית של "הכוכב הבא לאירוויזיון 2020" בערוץ 12, וכבר בשלב גורלי של האודישן בחרו לשיר שיר יווני ('אברום') בסגנון ובהומור האופייני להם, בתוך כדי שאביהו מקדיש את השיר לכדורגלן העבר ראובן עטר. בשלב הדו-קרב שר ההרכב את השיר 'Zingara' של Bobby Solo ושילבו אותו בשיר המקורי שלהם 'נשמה כפרה מאמי' מאלבום הבכורה שלהם. במהלך ביצוע השיר הרים אביהו לנדוור על כתפיו צופה מופתע מן הקהל. השופט 'סטטיק' אמר על הביצוע הזה: "אתה חד משמעית הפרפורמר הכי קיצוני בעונה. זה היה מטורף", ואילו חברו לשעבר בן אל תבורי אמר "זאת בין ההופעות הכי טובות שראיתי בחיים שלי". עם זאת, ההומור והאנרגיות של 'מועדון הקצב' - שהגיעו לנבחרת התוכנית, לא התאימו כנראה לפורמט או לטעם הצופים והשופטים והלהקה הודחה בשלב "הכיסא החם" הראשון. כבר בתחילת התמרון הקרקעי של מלחמת 'חרבות ברזל', גם על רקע רוח ההתנדבות האדירה וההתגייסות של רבים מאומני ישראל להעלאת המורל של חיילי צה"ל, בלט 'מועדון הקצב' בהופעות אנרגטיות בפני חיילים. אלה כללו הופעות על גבי D9 ושירה כשלגופו של לנדוור תחתונים בלבד, והחיילים לא נותרו אדישים. עם זאת, בצה"ל חששו כנראה שההופעות סוחפות מידי והורו לעצור אותן לפרק זמן של מספר שבועות. לצד אביהו לנדוור מנגן המפיק המוזיקלי והגיטריסט מארק פנחסוב (תחת שם הבמה מרקיסיו), אשר לאורך השנים עבד עם אמנים כמו חיים משה, A-WA, צלילי הכרם, זהבה בן, הדג נחש, קרולינה, טריפונס ואריאל זילבר. האומן הוותיק והמוכר ביותר בלהקה הוא נגן הבוזוקי והגיטרה חיים רומנו, אשר מופיע בישראל מאז שנות ה-60 וניגן בין השאר עם להקות וזמרים חשובים כמו הצ'רצ'ילים, אריק איינשטיין, מתי כספי, יהודית רביץ, ויהודה פוליקר. בהרכב חברים גם הנגנים יפתח שחף, טל כוכבי, ניצן אייזנברג, ניר טייב ויאיר צברי. ההרכב החל את דרכו ב-2012 בבר ביפו, תחילה בהופעות ללא-תשלום, ולאחר מספר מופעים מוצלחים החל להופיע תחת השם מועדון הקצב של אביהו פנחסוב. בשנת 2015 פרסמה הלהקה את אלבומה הראשון - 'מועדון הקצב של אביהו פנחסוב" ובו שירים כמו. בשנת 2016 ביצע ההרכב ביצע את 'ימים יפים'- שיר הנושא בעונה הראשונה של סדרת הטלוויזיה "תאג"ד". השיר נכתב והולחן על ידי מארק פנחסוב. באוגוסט 2021 ההרכב הפיק, ביצע ופרסם את 'את מצילה אותי' - שהיה שיר האליפות של מכבי חיפה. בדצמבר 2021 הופץ הסינגל "מודה". ב-10 באוגוסט 2022 הופץ הסינגל "זמר של חתונה". ב-23 באוקטובר של אותה השנה הוציאו את הסינגל "סוליקו". ב-31 באוקטובר 2023, לאחר תחילת התמרון הקרקעי במלחמת 'חרבות ברזל', הופץ הסינגל 'מחרוזת חתונה מזל וברכה'. כחודש לאחר מכן, ב-23 בנובמבר 2023, הופץ השיר 'עם מעמי' שנכתב והולחן על-ידי מארק פנחסוב וישראל ברייט מלהקת השמחות, עם מילים שנועדו לחזק ולאחד. שיר זה שונה בסגנונו משירים אחרים של הלהקה בכך שהוא בנוי כמו בלדה ובמקום המוזיקה הקצבית האופיינית מלווה אותו פריטת גיטרה אקוסטית. ב-17 בינואר 2024 פורסמה גרסה חדשה לשיר זה יחד עם התזמורת האנדלוסית הישראלית אשדוד. ב-19 במרץ 2024, הוציאו את הסינגל "סדנה להעצמה עצמית". ב-13 ביוני הוציאו את השיר "בסוף אני מגן דוד", שהווידאו קליפ שלו מלווה פצועים ממלחמת חרבות ברזל. מועדון הקצב של אביהו פנחסוב (2015) ימים יפים (2017) מועדון הקצב של אביהו פנחסוב, סרטונים בערוץ היוטיוב מועדון הקצב של אביהו פנחסוב, באתר שירונט מועדון הקצב של אביהו פנחסוב, באתר ספוטיפיי מועדון הקצב של אביהו פנחסוב, באתר MusicBrainz (באנגלית) מועדון הקצב של אביהו פנחסוב, באתר סטריאו ומונו ערן איצקוביץ', מועדון הקצב של אביהו פנחסוב: חפלה, נצנצים ואכילת ראשים, באתר nrg‏, 27 ביולי 2017 עומר טסל, מחייל סורר למוזיקאי מסקרן: אביהו פנחסוב הוא הרבה מעבר לעוד פרובוקציה, באתר ynet, 12 בינואר 2024 עמי ברנד, העם עם פנחסוב, באתר כלכליסט, 6 ביולי 2015 עומר טסל, מחייל סורר למוזיקאי מסקרן: אביהו פנחסוב הוא הרבה מעבר לעוד פרובוקציה, באתר ynet, 12 בינואר 2024 מועדון הקצב, של אביהו פנחסוב באתר yosmusic מועדון הקצב של אביהו פנחסוב באתר מוזיקה נטו שיר הנושא - סדרת הטלוויזיה תאג"ד, באתר youtube, ‏2016 "מוקדש לכל הגיבורים": אביהו פנחסוב בביצוע מיוחד עם התזמורת האנדלוסית אשדוד, באתר וואלה, 17 בינואר 2024 יוסי חרסונסקי, מועדון הקצב של אביהו פנחסוב סדנה להעצמה עצמית, באתר יוסמיוסיק, ‏23 במרץ 2024 בסוף אני מגן דוד, באתר כאן – תאגיד השידור הישראלי, 13 ביוני 2024